钦定古今图书集成/明伦汇编/氏族典/第221卷 > 《廖用贤尚友录》 > 麻僖
## 钦定古今图书集成/明伦汇编/氏族典/第221卷 > 《廖用贤尚友录》 > 麻僖

按《明外史麻僖传》：“僖，庆阳人。举万历三十五年进士，
授庶吉士，改兵科给事中，乞假归。四十五年，京察，汤
宾尹党用事，以僖倚附东林，谪山西按察知事。天启
二年，起兵部主事，历尚宝丞、少卿，改太常。五年六月，
魏忠贤乱政，御史陈世峻劾之，遂落职。崇祯初，复官
致仕。家居，布衣粝食，未尝涉公庭。十六年冬，李自成”
陷庆阳，不屈死。